I en ny annoncekampagne udstiller den radikale leder, Morten Østergaard, Lars Løkke Rasmussen (V) og Mette Frederiksen (S) som Kristian Thulesen Dahls (DF) marionetdukker. Østergaard opfordrer endnu en gang til en ny politisk linje, men han gentager i annoncen også sit mantra om, at »jeg har ingen ultimative krav«.

Politiken har derfor spurgt ham, hvordan han forestiller sig situationen efter et valg, når han også har givet en garanti om, at han kun vil støtte en regering, der gør sig uafhængig af Dansk Folkepartis politik.

Morten Østergaard, skal det ikke forstås som et ultimativt krav til en regering, der vil have jeres støtte, at den skal gøre sig uafhængig af DF’s politik?